XV 
op ad, skeer dette ofte med megen Anstrængelse, og den 
foregaaer da mest i skjæv Retning; hos andre, for hvilke 
det gaaer langt lettere, skeer det i en Sneglelinie, og paa 
samme Maade stige de ned igjen. Mange styrte sig ogsaa 
ned fra Luften i en fra den lodrette lidet afvigende Linie. 
Nogle nedstige meget jevnt, andre maae løbe nogle Skridt, 
hvor de nedlade sig, og Svømmefuglene maae i Almindelig- 
hed glide et godt Stykke henad Vandfladen, førend Farten, 
hvormed de kom ned, ophører. 
Ingen Skabning paa Jorden er i Stand til at bevæge sig 
saa hurtigt fra et Sted til et andet eller i en Hast at fore- 
tage saa lange Reiser som Fuglen. Saaledes kan Skovduen 
gjennemflyve 60,000 Skridt i én Time, og mange Fugle have 
dog en endnu langt hurtigere Flugt. Seer man den af Rov- 
fugle forfulgte Due eller Svale, eller Svalerne at forfølge selve 
Rovfuglen, da ligner deres rivende hurtige Flugt Pilens Fart. 
Men denne Kraftanstrængelse kunne de ikke længe udholde. 
Adskillige af Trækfuglene flyve dagevis næsten uden at hvile 
og flere af dem hæve sig paa deres Vandringer- til saa be- 
tydelige Høider, åt de tabes af Syne for det menneske- 
lige Øie. 
Endskjøndt Arterne af en og samme Slægt stedse have 
Lighed med hverandre i Flugten, saa vil den opmærksomme 
og øvede lagttager dog som oftest, endog i Frastand, kunne 
adskille dem fra hverandre. Mange have en af faa og lang- 
somme Vingeslag sammensat Flugt, idet de ligesom glide 
eller svømme igjennem Luften (som mange Rovfugle), me- 
dens derimod andre maae arbeide sig frem med mange 
anstrængende Bevægelser, der hos adskillige følge saa hur- 
tigt paa hverandre, at de ligne en Snurren (f. Ex. Hønse- 
arterne). Medens mange gjennemskjære Luften i lige Linie 
(Duerne), beskrive andre kortere eller længere Buer eller 
Bølgelinier (Spetter, Vipstjerter, Finker). Nogle flyve stød- 
vis og synes ligesom at hoppe i Luften, f. Ex. Rørver- 
lingen. Mange have en aldeles lydløs Flugt, som Uglerne 
